**Tájékoztató a támogatott, egyetemi utánpótlást szolgáló klinikai szakpszichológus szakképzésre történő jelentkezés módjáról és a rendszerbevételi eljárásáról**

A Debreceni Egyetem 2023-ban támogatott, egyetemi utánpótlást szolgáló **klinikai szakpszichológus rezidens** helyeket hirdet meg.

***Jelentkezési lapok benyújtási határideje: 2023. augusztus 21.***

/A felvételt nyert támogatott rezidensek bérét, és az egyéb támogatásokat a szakképzés teljes ideje alatt a Minisztérium biztosítja/

***Tisztelt Jelentkező!***

A régiónkban meghirdetésre került klinikai szakpszichológus szakképzési rendszerbe való bekerülés módjáról az alábbiakban szeretnénk tájékoztatni Önt:

**Az államilag támogatott rendszerbe** jelentkezők számára rendszerbevételi eljárást tartunk ezért kérjük, hogy amennyiben államilag támogatott helyre jelentkezik, a honlapunkról /<http://aok.unideb.hu/hu/oktatas_szak_es_tovabb.htm> / letölthető jelentkezési lapot (2 példányban) töltse ki és küldje vissza **2023. augusztus 21-ig** a Debreceni Egyetem, Magatartástudományi Intézet, Nagyné Farkas Anita részére. Cím: 4032 Debrecen, Móricz Zsigmond krt. 22. A határidőn túl beérkező, vagy hiányosan benyújtott jelentkezési lapot nem áll módunkban elfogadni. Felhívjuk szíves figyelmét, hogy ez a jelentkezési lap csak a DE szakképzésére való jelentkezésre szolgál, amennyiben más felsőoktatási intézménybe kíván jelentkezni, úgy keresse meg az illetékes egyetem Szak- és Továbbképzési Központját, illetve honlapját.

A *Jelentkezési lapnak* tartalmaznia kell a Rendszerbevételi Eljárást lebonyolító Bizottság számára a hozott- és többletpontok számát, amelyet kérjük, hogy gondosan számoljon ki és írjon be. Kérjük, hogy a *hitelesített indexmásolatot, a többletpont-igazolás(oka)t, személyi igazolvány másolatot valamint szakmai önéletrajzot a Jelentkezési lappal együtt a DE ÁOH DH Szak- és Továbbképzési Központjába eljuttatni szíveskedjen.* /cím: *DE ÁOH DH Szak- és Továbbképzési Központ*, 4032 Debrecen, Nagyerdei krt. 94./

Az indexmásolatok hitelesítését az oklevelet kiállító felsőoktatási intézmények Tanulmányi Osztályai végzik, külföldön kiállított oklevél esetén az indexmásolat hitelesített fordítását fogadjuk el.

A rendszerbevételi interjúvárhatóan a **2023.** **szeptemberében** kerül megrendezésre.

Kérjük, hogy a **szakmai interjúra hozza magával** **személyi igazolványát**. A pontszámítás módjáról a mellékletben talál tájékoztatót.

Amennyiben a jelentkezési lap kitöltésével, illetve a rendszerbevételi eljárással kapcsolatban kérdések merülnek fel Önben kérjük, keresse DE ÁOH DH Szak- és Továbbképzési Központját az alábbi elérhetőségeken: e-mail: [kerekgy@med.unideb.hu](mailto:kerekgy@med.unideb.hu); [orvos.gabriella@med.unideb.hu](mailto:orvos.gabriella@med.unideb.hu), telefonszám: 52/258-004; 52/258-014.

Amennyiben nem Egyetemünkre kíván jelentkezni, kérjük keresse fel az adott régió felsőoktatási intézményének Szak- és Továbbképzési Központját.

Szakképzéséhez sok sikert kívánunk!

Üdvözlettel:

Prof. Dr. Szegedi Andrea s.k. Dr. Kerékgyártó Csilla s.k.

egyetemi tanár szak- és továbbképzési szaktanácsadó

általános dékánhelyettes Debreceni Egyetem ÁOK

Debreceni Egyetem ÁOK

Prof. Dr. Kósa Karolina s.k.

egyetemi tanár, intézetigazgató

Debreceni Egyetem ÁOK

Magatartástudományi Intézet

Debrecen, 2023. március 27.